Diari Oficial de la Generalitat Valenciana


Sumari del DOGV 5272, del 02-06-2006 (2006/5756)

Notificació a Nancy Rivera Agudero de la sentència dictada en les actuacions de separació contenciosa número 521/2004.
----------------------------------------------------------------------------------------------------------------------

### Dades del document

Número de DOGV
:   5272

Data del DOGV
:   02-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/5756


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació a Nancy Rivera Agudero de la sentència dictada en les actuacions de separació contenciosa número 521/2004. [2006/S5756]  
Procediment: separació contenciosa 000521/2004.  
Juí: separació contenciosa 000521/2004.  
Part demandant: José Carlos Moro Moreno.  
Part demandada: Nancy Rivera Agudero.  
En el juí referenciat, s'ha dictat la resolució que té el text literal següent:  
Jutjat de Primera Instància número 2 de Dénia.  
Separació 521/2004.  
Sentència. Dénia, 6 d'abril de 2006  
Marisa Fayos Bonell, magistrada jutgessa titular del Jutjat de Primera Instància número 2 de Dénia, ha vist estes actuacions de separació número 521/2004, promogudes a instància de José Carlos Moro Moreno representat per la procuradora dels tribunals Dolores Ortiz Moncho, i assistit pel lletrat Fernando Crespo contra Dora Nancy Rivera Agurdero, declarada en rebel·lia.  
Antecedents de fet: Primer. Per la representació de José Carlos Moro Moreno es va interposar demanda de separació contra la seua esposa Dora Nancy Rivera Agurdero, en la qual sol·licitava es dictara sentència on s'acordara la separació dels cònjuges basada en l'article 82.1a del Codi Civil, i que s'acordara el manteniment de les mesures acordades en el seu dia en la interlocutòria de mesures provisionalíssimes de data 5 de juliol de 2004, i en conseqüència, es mantingueren les mesures allí acordades, que es decretara la separació dels cònjuges i que es mantinguera respecte del fill menor la guarda i custòdia a favor del pare amb règim de pàtria potestat compartida, i fixació de visites a favor de la mare, i acordar a favor dels fills menors una pensió per aliments de 300 euros mensuals i a càrrec del pare. Així també sol·licitava l'atribució de l'habitatge familiar a favor de l'espòs i fill.  
Al·legava com a fonament de les seues pretensions, l'abandó injustificat de la llar per part de l'esposa, en data 30 de desembre de 2003.  
Segon. La demandada no contesta i és declarada en rebel·lia, i contesta el ministeri fiscal tal i com està en les actuacions, i se cita a les parts a la vista de l'article 770 de la Llei d'Enjudiciament Civil, en la qual tampoc compareix la demandada, i es ratifica l'actora en les seues peticions. Fetes les al·legacions i practicades les proves que es van estimar pertinents van quedar les actuacions sobre mesa judicial.  
Quart. Que en la tramitació d'este procediment s'han observat les prescripcions legals.  
Fonaments de dret  
Primer. De conformitat amb l'article 81.2 del Codi Civil «es decretarà judicialment la separació siga quina siga la forma de celebració del matrimoni: 2. A petició d'un dels cònjuges, quan l'altre estiga sotmés en causa legal de separació». A este efecte, resulta acreditat que les parts van contraure matrimoni civil a Cartago (Vall) Bogotà, Colòmbia, en data 19 de maig de 1999, i que d'este matrimoni va nàixer un fill Carlos José Moro Rivera nascut en data 20 d'agost de 1999 (document 1.2.3 de la demanda).  
Quant a la concurrència de la causa de separació, l'actora al·lega l'abandó injustificat de la llar, i està acreditat que la demandada des que va abandonar el domicili familiar no ha tornat ni s'ha restituït la convivència familiar, i en este sentit cal destacar la doctrina de les audiències que «la desaparició de l'affectio conyugalis és admesa com a causa de separació sense necessitat d'imputar a la part demandada fets o conductes concrets constitutius de causa de separació, a l'empara del que disposa l'article 67, 68, 82.1 i 2 del Codi Civil» (Sentència Audiència Provincial de Madrid de 14 de maig de 1992), en este cas acreditada esta situació (de l'interrogatori de l'actor) es procedix acordar la separació d'ambdós cònjuges amb els efectes que s'exposen a continuació, segons els articles 91 i següents del Codi Civil.  
Segon. Pel que fa a la pàtria potestat del menor haurà de ser exercitada per ambdós progenitors si bé procedix acordar l'atribució de la guarda i custòdia del menor Carlos José Moro Rivera al pare atés que la mare va abandonar el domicili familiar el 27 de juliol de 2003 i es troba en parador desconegut la mare tal i com consta en les diligències de citació i ofici remesos a este Jutjat per la comissaria de Dénia i per l'Ajuntament de Dénia i després de la investigació exigides en la Llei d'Enjudiciament Civil, i a més que segons consta en la documental el menor va al col·legi a Dénia i està escolaritzat i es troba perfectament integrat, tal i com obra en la peça de mesures provisionalíssimes i sent que com va manifestar l'actora en l'acte de juí, actualment desconeix on es troba la mare i creu que està a Madrid, la qual cosa implica nul interés pel menor.  
Quant al règim de visites ha d'imposar-se a favor de la mare el de caps de setmana alterns que, començaran a les 18.00 hores del divendres i finalitzaran a les 20.00 hores del diumenge, i haurà d'acudir a pel menor i retornar-lo en el domicili del pare.  
Respecte de les vacacions d'estiu, el pare podrà tindre en la seua companyia al menor la meitat de les vacacions escolars i el pare triarà en els anys parells i la mare en els imparells i haurà d'arreplegar-los en el domicili familiar a les 10.00 hores del primer dia de cada període i tornar-lo a les 20.00 hores de l'últim dia.  
Quant a les vacacions de Nadal, la mare podrà tindre el fill entre els dies 22 i 30 de desembre en els anys parells i entre els dies 31 i 7 de gener dels anys imparells, i haurà de recollir al menor en el seu domicili a les 10.00 hores del primer dia i retornar-lo al domicili familiar a les 20.00 hores de l'últim.  
Quant a les vacacions escolars de Setmana Santa o de qualsevol altre període, no previst en qualsevol dels supòsits anteriors, en el qual l'activitat escolar se suspenga per més de quatre dies escolars, la mare podrà tindre els menors en la seua companyia la primera meitat del període vacacional en els anys imparells i la segona meitat en els anys parells. Si el període vacació s'integrara per un nombre de dies imparells, la primera meitat es formarà amb un dia més que la segona meitat.  
Així ha de ser perquè ho sol·licita l'actora i ja va ser establit en la interlocutòria de mesures provisionalíssimes.  
Tercer. Pel que fa a l'ús de l'habitatge familiar situat a Dénia, entrador de Llobell, urbanització Clemenvilla, esc. 6, porta 2, ha de ser atribuït al menor i al progenitor que amb ell convisca atés que és l'interés més necessitat de conformitat amb l'article 96 del Codi Civil màxime tenint en compte que la demandada ja va abandonar el domicili familiar en el seu dia, i que actualment no viu en l'esmentat domicili i l'actora ignora on viu actualment.  
Quart. Pel que fa als aliments, si bé és cert que l'actora no els sol·licita és deure i obligació inherent a la paternitat, i per això l'article 92 del Codi Civil establix que «la separació, nul·litat o divorci no eximixen els pares de les seues obligacions amb els fills» i l'article 93 que establix «El jutge en tot cas, determinarà la contribució de cada progenitor per a satisfer els aliments i adoptarà les mesures convenients per a assegurar l'efectivitat i acomodació de les prestacions a les circumstàncies econòmiques i necessitats dels fills en cada moment». Vist l'anterior i tenint en compte que s'ignora la capacitat econòmica de la demandada i que l'actor en l'acte de juí que esta no treballa i que ell mantenia la família, procedix imposar la quantia de 100 euros, sense perjuí que si s'acredita que esta gaudix de fortuna puga ampliar-se la quantia a través del tràmit corresponent.  
Les despeses extraordinàries han de ser assumides per meitat per ambdós progenitors.  
Quint. No hi ha pronunciament quant a costes.  
Per tot això,   
Decisió: que amb l'estimació de la demanda de separació interposada per José Carlos Moro Moreno representat per la procuradora dels tribunals Dolores Ortiz Monchó, i assistit pel lletrat Fernando Crespo contra Dora Nancy Rivera Agurdero, declare la separació d'ambdós cònjuges amb tots els efectes legals de l'article 102 del Codi Civil i en especial els següents:  
1. Acordar la separació provisional dels esposos José Carlos Moro Moreno i Dora Nancy Rivera i queden revocats els consentiments i poders que en el seu dia atorgaren.  
2. Pel que fa a la pàtria potestat s'exercirà conjuntament per ambdós progenitors i s'atribuirà la guarda i custòdia del menor Carlos José Moro Rivera, al pare.  
3. Pel que fa al règim de visites a favor del progenitor no custodi, el de caps de setmana alterns que començaran a les 18.00 hores del divendres i finalitzaran a les 20.00 hores del diumenge, i haurà d'acudir a pel menor i retornar-lo en el domicili del pare.  
Respecte de les vacacions d'estiu, el pare podrà tindre en la seua companyia al menor la meitat de les vacacions escolars triant el pare en els anys parells i la mare en els imparells i havent d'arreplegar-los en el domicili familiar a les 10.00 hores del primer dia de cada període i tornar-ho al mateix a les 20.00 hores de l'últim.  
Quant a les vacacions de Nadal, la mare podrà tindre el fill entre els dies 22 i 30 de desembre en els anys parells i entre els dies 31 i 7 de gener dels anys imparells, havent d'arreplegar al menor en el seu domicili a les 10.00 hores del primer dia i retornar-lo al domicili familiar a les 20.00 hores de l'últim.  
Quant a les vacacions escolars de Setmana Santa o de qualsevol altre període, no previst en qualsevol dels supòsits anteriors, en el quals l'activitat escolar se suspenga per més de quatre dies escolars, la mare podrà tindre els menors en la seua companyia la primera meitat del període vacacional en els anys imparells i la segona meitat en els anys parells. Si el període de vacacions s'integrara per un nombre de dies imparells, la primera meitat es formarà amb un dia més que la segona meitat.  
4. Pel que fa a l'ús i gaudi de l'habitatge familiar situat a Dénia, entrador de Llobell, urbanització Clemenvilla, esc. 6, porta 2, ha de ser atribuït al menor i al progenitor que amb ell convisca, en este cas el pare.  
5. Es fixa com a pensió alimentària a favor del fill Carlos José Moro Rivera la suma total de 100 euros mensuals, que s'actualitzarà conforme a l'Índex de Preus al Consum, quantitat que ingressarà la mare, dins dels cinc primers dies de cada mes a l'espòs en el compte que este designe. Les despeses extraordinàries han de ser assumides per meitat per ambdós progenitors.  
Una vegada ferma esta Sentència, es remetrà testimoni d'esta al Registre Civil central perquè es faça l'oportuna anotació marginal a l'assentament corresponent al matrimoni dels cònjuges.  
Pel que fa a les costes processals no hi ha pronunciament.  
Contra esta, la meua sentència, cal interposar recurs d'apel·lació davant de l'Audiència Provincial d'Alacant que s'interposarà en el termini de cinc dies des de la seua notificació a les parts.  
Esta és la meua sentència que pronuncie, mane i firme.  
Publicació. L'anterior sentència l'ha llegida i publicada la jutgessa que la va dictar en forma legal i en el mateix dia de la data. En done fe.  
En atenció al desconeixement de l'actual domicili o residència de la part demandada, per provisió de data de hui la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a portar a efecte la diligència de notificació de sentència.  
Dénia, 7 d'abril de 2006.. La secretària judicial: María Carmen Várez Breñas.